****

**РЕПУБЛИКА СРБИЈА**

**ВИШЕ ЈАВНО**

**ТУЖИЛАШТВО У БЕОГРАДУ**

Београд 24.04.2017. год.

На основу члана 63. Закона о јавним набавкама ("Службени гласник РС", бр. 124/12, 14/15, 68/15 у даљем тексту: Закон), Више јавно тужилаштво у Београду

Објављује

ИЗМЕНУ КОНКУРСНЕ ДОКУМЕНТАЦИЈЕ

Предмет јавне набавке: Канцеларијски материјал обликовано по партијама, за Партију 2-Тонери, ЈН 1/2017.

У Конкурсној документацији за јавну набавку добара Канцеларијски материјал обликовано по партијама, за Партију 2 – Тонери, на страни 9/34 у Поглављу III – Услови за учешће у поступку ЈН из члана 75. и 76. закона и упутство како се доказује испуњеност тих услова брише се:

**2. ДОДАТНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 76. ЗАКОНА**

**САМО ЗА ПАРТИЈУ 2**

**-да располаже довољним техничким капацитетом:**

- Понуђач је у обавези да за тонере за штампаче марке „Lexmark“ и „Canon“ означенe у конкурсној документацији као оригинални, као доказ да ће понудити оригиналне тонере достави:

**а)** Важећу ауторизацију или други документ (потврда, изјава и сл.) издату од стране произвођача тонера „Lexmark“ или представништва произвођача тонера за подручје Републике Србије (локалне канцеларије) којом се потврђује да су тонери које понуђач нуди оригинални производ произвођача опреме за коју се тонери набављају. Документ мора бити издат након објављивања позива за достављање понуда, треба да гласи на име понуђача и да је насловљен на наручиоца. Уколоко је документ на страном језику, понуђач је обавезан да достави и превод истог на српски језик, оверен од стране судског тумача.

**б)** Важећу ауторизацију или други документ (потврда, изјава и сл.) издату од стране произвођача тонера „Canon“ или представништва произвођача тонера за подручје Републике Србије (локалне канцеларије) којом се потврђује да су тонери које понуђач нуди оригинални производ произвођача опреме за коју се тонери набављају. Документ мора бити издат након објављивања позива за достављање понуда, треба да гласи на име понуђача и да је насловљен на наручиоца. Уколоко је документ на страном језику, понуђач је обавезан да достави и превод истог на српски језик, оверен од стране судског тумача.

Такође и на страни 10/34 уПоглављу III у делу „Упутство како се доказује испуњеност услова“ брише се реченица: - Одговарајуће доказе о испуњености услова из члана 76. Закона.

Измењено Поглавље III – Услови за учешће у поступку ЈН из члана 75. и 76. закона и упутство како се доказује испуњеност тих услова дато је у прилогу ове измене конкурсне документације. **У осталом делу конкурсна документација остаје непромењена.**

***О б р а з л о ж е њ е***

У Конкурсној документацији за јавну набавку Канцеларијски материјал обликовано по партијама ЈН 1/2017 године, која је објављена на Порталу јавних набавки Управе за јавне набавке, дана 19.04.2017. године, извршена је измена као у диспозитиву, а у циљу подношења исправних понуда, тако да је напред наведено било нужно изменити.

Сагласно одредби члана 63. став 1. Закона, Више јавно тужилаштво у Београду, као Наручилац, извршио је измену наведене конкурсне документације.

Наведена измена конкурсне документације биће, без одлагања, објављена на Порталу јавних набавки Управе за јавне набавке и интернет страни наручиоца **www.bg.vi.jt.rs**

**КОМИСИЈА ЗА ЈАВНУ НАБАВКУ**

|  |
| --- |
| **III**  **УСЛОВИ ЗА УЧЕШЋЕ У ПОСТУПКУ ЈН ИЗ ЧЛАНА 75. И 76. ЗАКОНА И**  **УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА** |

**1. ОБАВЕЗНИ УСЛОВИ ЗА УЧЕШЋЕ У ПОСТУПКУ ЈН ЧЛАНА 75. ЗАКОНА**

Понуђач да би учествовао у предметном поступку јавне набавке, мора доказати да испуњава обавезне услове прописане чланом 75. Став 1. (тачка 1-4) и 2. Закона, наведене овом конкурсном документацијом:

1. Да је регистрован код надлежног органа, односно уписан у одговарајући регистар *(чл. 75. ст. 1. тач.1) Закона);*

2. Да он и његов законски заступник није осуђиван за неко од кривичних дела као члан организоване криминалне групе, да није осуђиван за кривична дела против привреде, кривична дела против животне средине, кривично дело против примања или давања мита, кривично дело преваре *(чл. 75. ст. 1. тач. 2) Закона);*

3. Да је измирио доспеле порезе, доприносе и друге јавне дажбине у складу са прописима Републике Србије или стране државе када има седиште на њеној територији*(чл. 75. ст. 1. тач. 4) Закона)*;

4. Да је поштовао обавезе које произилазе из важећих прописа о заштити на раду, запошљавању и условима рада, заштити животне средине, као и да немају забрану обављања делатности која је на снази у време подношења понуде *(чл. 75. ст. 2. Закона)*.

|  |
| --- |
| **УПУТСТВО КАКО СЕ ДОКАЗУЈЕ ИСПУЊЕНОСТ УСЛОВА** |

**Понуђач** је дужан да достави следеће доказе којима доказује испуњеност обавезних услова из члана 75. став 1. (тачка. 1-4) и став 2. Закона и додатних услова утврђених конкурсном документацијом у складу са чланом 76. Закона:

- Изјаву, дату под пуном материјалном и кривичном одговорношћу о испуњености услова из члана 75. став 1. (тачка. 1-4) и став 2. ЗЈН, утврђених конкурсном документацијом, попуњену, потписану од стране овлашћеног лица понуђача и оверену печатом (Поглавље III-1).

**Услови које мора да испуни понуђач ако извршење набавке делимично поверава подизвођачу:**

Уколико понуђач у понуди наведе да ће делимично извршење набавке поверити подизвођачу дужан је да за подизвођача достави Изјаву подизвођача, дату под пуном материјалном и кривичном одговорношћу, о испуњености услова утврђених конкурсном документацијом, попуњену, потписану од стране овлашћеног лица подизвођача и оверену печатом (Поглавље III-2).

Уколико понуђач наступа са подизвођачима, понуђач мора самостално испунити додатне услове из члана 76. ЗЈН.

Понуђач је дужан да у понуди наведе да ли ће извршење јавне набавке делимично поверити подизвођачу.

Ако понуђач у понуди наведе да ће делимично извршење набавке поверити подизвођачу дужан је да наведе проценат укупне вредности набавке који ће поверити подизвођачу, а који не може бити већи од 50% као и део предмета набавке који ће извршити преко подизвођача.

Ако понуђач у понуди наведе да ће делимично извршење набавке поверити подизвођачу, дужан је да наведе назив подизвођача, а уколико уговор између наручиоца и понуђача буде закључен, тај подизвођач ће бити наведен у уговору.

Понуду може поднети група понуђача.

**Услови које мора да испуни сваки од понуђача из групе понуђача:**

Сваки понуђач из групе понуђача мора да испуни обавезне услове из чл. 75. став 1. (тачка. 1-4) и став 2. ЗЈН, а додатне услове испуњавају заједнички. Саставни део заједничке понуде је споразум којим се понуђачи из групе међусобно и према наручиоцу обавезују на извршење јавне набавке, а који обавезно садржи:

1) податке о члану групе који ће бити носилац посла, односно који ће поднети понуду и који ће заступати

групу понуђача пред наручиоцем;

2) опис послова сваког од понуђача из групе понуђача у извршењу уговора;

Понуђачи који поднесу заједничку понуду одговарају неограничено солидарно према Наручиоцу.

**Задруга може поднети понуду самостално,** у своје име, а за рачун задругара или заједничку понуду у име задругара.

Ако задруга подноси понуду у своје име за обавезе из поступка јавне набавке и уговора о јавној набавци одговара задруга и задругари у складу са законом.

Ако задруга подноси заједничку понуду у име задругара за обавезе из поступка јавне набавке и уговора о јавној набавци неограничено солидарно одговарају задругари.